BAANTJIES VIR BOETIES NOEM DIE AFRIKANERS DIT! - Afrikanervolksparty
BAANTJIES VIR BOETIES NOEM DIE AFRIKANERS DIT!
Gepubliseer op 16 September 2020 | Geskryf deur Redaksie | | | Trefslae: 190
Dit is nou die CR17 verkiesingsfonds se spook wat nie besweer kan word nie. Hy steek sy kop elke nou en dan uit en dan is die sleepsel telkens langer as die vorige. Wat interressant is, is wat die geldmanne bereid was om by te dra tot daardie fonds, en nou weet almal mos dat daardie klas mense glo aan niks vir niks en bietjie vir 'n tiekie!
Korrupsie in Suid Afrika stopsit??
Die AVP sê vandag onomwonde dat al die bespiegelings in die media en uitsprake van Cyril dat daar dringend aandag gegee en opgetree sal word teen korrupsie, praatjies vir die vaak is! Wat nou openbare kennis geword het, sê die ANC is daar niks van onwettig nie: "ANC top brass defended Ramaphosa this week, saying that the leaking of the campaign emails exposed nothing illegal,"..... Die man moes mos ten alle koste verkies word! Daarvoor kan die reëls mos darem bietjie aangepas word, of hoe?
As dit egter kom by die rek van reëls, nouja, dan lyken dit mos asof jy by CR kan gaan kers opsteek! Soos met alle onderduimsheid word dit egter ongemaklik as die lig daarop geskyn word omdat in die kring van die lig daar gesigte sigbaar word wat liewer in die donker sou wou gebly het.
Hoe groter die "Nuwe Suid Afrika Demokrasie" gemors word, hoe duideliker die ewig teenwoordige, sigbare silhoeët van die bo-genoemde alliansie in die skadu van elke gemorsscenario van hulle verwronge politieke verbetenheid!
Dat hulle liewer in die donker sou wou bly, is doodgewone logika. Hulle ge-induseerde politieke wanstaltigheid was egter bedoel om die sekulêre wêreld te beïndruk en daarom met oorgawe hoek, lyn en sinker gesluk tot die ondergang van die hele Suid Afrika in die algemeen, maar die Afrikanervolk in die besonder! Tot hulle beskaming word die lig wat op hulle maaksel en dus op hulleself ook skyn, al helderder, soveel te meer omdat hulle by herhaling gewaarsku was!